### Beslutningstema

I denne sag træffes beslutning om, at revisionsopgaven i Tønder Kommune fremadrettet varetages af BDO Statsautoriseret Revisionspartnerselskab P/S

### Sagsfremstilling

Baggrunden for sagen er en omstrukturering hos BDO.

BDO revisionsaktieselskab har fremsendt vedlagte redegørelse for ønske om at omstrukturere ejer- og koncernstrukturen ved at overdrage al driftsaktivitet i BDO til et partnerselskab (Kommanditselskab), hvori aktionærerne via deres holdingselskaber (kommanditisterne) indskyder en bestemt kapital fordelt på aktier, og ved at etablere et anpartsselskab som komplementarselskab, der ejes af aktionærernes holdingselskaber, og som hæfter ubegrænset for al gæld i Partnerselskabet.

Aktionærerne har på den baggrund besluttet at omstrukturere BDO-koncernen og etablere en partnerselskabsstruktur. Omstruktureringen vil ske pr. 1. juli 2025.

Omstruktureringen kræver, at Kommunalbestyrelsen både afskediger BDO Statsautoriseret revisionsaktieselskab A/S, og derefter antager BDO Statsautoriseret Revisionspartnerselskab P/S som ny revision for den resterende del af kontraktperioden. Den nuværende revisionsaftale er gældende indtil udgangen af 2025.

Kommunalbestyrelsens beslutning bliver herefter indsendt til Ankestyrelsen med henblik på endelig godkendelse af overdragelsen.

### Økonomi

Ingen ændringer da nuværende kontraktvilkår videreføres.

### Lovgrundlag

Afskedigelse af revision og antagelse af ny revision er en [adresse], som kræver samtykke fra Ankestyrelsen, jf. kommunalstyrelseslovens § 42.

### Indstilling Fagchefen for Økonomi og Løn indstiller,

at BDO Statsautoriseret revisionsaktieselskab A/S afskediges som revisor, og

at BDO Statsautoriseret Revisionspartnerselskab P/S antages som ny revision for den resterende del af kontraktperioden, og

at indstillingen videresendes til Kommunalbestyrelsen.

**Beslutning i Økonomiudvalget den 21. august 2025, pkt. 27:**

Indstillingen anbefales.

### Beslutning

Indstillingen godkendt.

Herbert Holm (V) deltog ikke i mødet.